
ŠAKIŲ RAJONO SAVIVALDYBĖS TARYBA

SPRENDIMAS

DĖL ŠAKIŲ RAJONO SAVIVALDYBĖS VISUOMENĖS SVEIKATOS BIURO DIREKTORIAUS TARNYBINIO ATLYGINIMO KOEFICIENTO NUSTATYMO

2014 m. lapkričio 27 d. Nr. T-

Šakiai


Vadovaudamasi Lietuvos Respublikos vietos savivaldos įstatymo 16 straipsnio 3 dalies 1 punktu ir 18 straipsnio 1 dalimi, Lietuvos Respublikos Vyriausybės 1993 m. liepos 8 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ 4, 51 punktais ir 1 priedu, rajono savivaldybės tarybos 2008 m. balandžio 24 d. sprendimu Nr. T-137 patvirtintų Šakių rajono savivaldybės visuomenės sveikatos biuro nuostatų 9.5 punktu ir atsižvelgdama į Šakių rajono savivaldybės visuomenės sveikatos biuro 2014 m. lapkričio 14 d. prašymą Nr. S-73/2014, rajono savivaldybės taryba nusprendžia:


1. Nustatyti Šakių rajono savivaldybės visuomenės sveikatos biuro direktoriui bazinės mėnesinės algos dydžio tarnybinio atlyginimo koeficientą – 28,0.

2. Pripažinti netekusiu galios rajono savivaldybės tarybos 2008 m. balandžio 24 d. sprendimo Nr. T-137 „Dėl Šakių rajono savivaldybės visuomenės sveikatos biuro steigimo ir nuostatų tvirtinimo“ 4 punktą.

ADMINISTRACIJA 

AIŠKINAMASIS RAŠTAS

PRIE RAJONO SAVIVALDYBĖS TARYBOS SPRENDIMO

,,DĖL ŠAKIŲ RAJONO SAVIVALDYBĖS VISUOMENĖS SVEIKATOS BIURO DIREKTORIAUS TARNYBINIO ATLYGINIMO KOEFICIENTO NUSTATYMO“ PROJEKTO

2014 m. lapkričio 19 d. Nr. VL-1553

Šakiai


1. Parengto projekto tikslai ir laukiami rezultatai: nustatyti Šakių rajono savivaldybės visuomenės sveikatos biuro direktoriaus tarnybinio atlyginimo koeficientą.


2. Projekto rengimo metu gauti specialistų vertinimai ir išvados:---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą:---


4. Kiti, projektų rengėjų nuomone, reikalingi paaiškinimai: nuo 2014 metų visuomenės sveikatos priežiūra yra valstybės perduota savivaldybėms funkcija, pasikeitė visuomenės sveikatos priežiūros paslaugų finansavimo sąlygos – skiriamos valstybės biudžeto specialiosios tikslinės dotacijos lėšos, Šakių rajono savivaldybei skirta 374,6 tūkst. Lt, iš jų: mokinių visuomenės sveikatos priežiūrai 218,1 tūkst. Lt, visuomenės sveikatos stiprinimui ir stebėsenai 156,5 tūkst. Lt. Šakių rajono savivaldybės visuomenės sveikatos biurui padidintas ir nustatytas leistinas pareigybių skaičius.


Atsižvelgiant į pasikeitusią įstaigos struktūrą ir padidėjusias veiklos organizavimo, valdymo ir kontrolės apimtis, siūloma Šakių rajono savivaldybės visuomenės sveikatos biuro direktoriui padidinti tarnybinio atlyginimo koeficientą.


Biudžetinės įstaigos - Šakių rajono savivaldybės visuomenės sveikatos biuro - direktoriaus tarnybinio atlyginimo koeficientas nustatomas vadovaujantis Lietuvos Respublikos Vyriausybės 1993 m. liepos 8 d. nutarimo Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ patvirtinta biudžetinių įstaigų ir organizacijų darbuotojų darbo apmokėjimo tvarka, kurios redakcija įsigaliojo 2014 metais. Minėto nutarimo 4 punktas numato, kad įstaigų vadovų tarnybinis atlyginimus nustato savivaldybės teises ir pareigas įgyvendinanti institucija, t.y. savivaldybės taryba. Nutarimo 51 punktas numato vadovams iki 45 procentų didesnius tarnybinių atlyginimų koeficientus. Biuro direktoriaus – 21 procentas.

2008 metais buvo nustatytas Šakių rajono savivaldybės visuomenės sveikatos biuro direktoriaus tarnybinio atlyginimo koeficientas – 23,0. Parengtas tarybos sprendimo projektas ir siūloma Šakių rajono savivaldybės visuomenės sveikatos biuro direktoriui nustatyti tarnybinio atlyginimo koeficientą – 28,0.


Visuomenės sveikatos biuro vadovo darbo užmokestis mokamas iš Šakių rajono savivaldybės biudžeto asignavimų skirtų įstaigai 2014 metams, todėl papildomų lėšų skirti nereikės.

